# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 4. novembra 2014 na Obecnom úrade v Abraháme

**Prítomní:** podľa prezenčnej listiny 7 poslancov,

kontrolórka Mgr. Mária Tomovičová,

**Program:** podľa pozvánky

**Zapisovateľ**: Anna Klementová

**Overovatelia**: Ing. Lukáš Kopáčik, Ing. Jana Takáčová

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 7 poslancov a  zasadnutie je uznášaniaschopné.**

Starosta predložil program zasadnutia, ktorý poslanci schválili.

Hlasovanie: za 7 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

Mgr. Anna Gécová, František Ivančík, Peter Čambál

Hlasovanie: za 7 poslancov, proti 0, zdržal sa 0.

**4. Kontrola plnenia uznesení z predchádzajúceho zasadnutia.**

Uznesenie B/3 zo dňa 20.10.2014 – schválenie zámeru ohľadom priameho odpredaja pozemkov, p.č. 443/65 o výmere 96 m2, p.č. 443/63 o výmere 36 m2, p.č. 443/61 o výmere 35 m2, p.č.443/53 o výmere 89 m2, p.č. 443/51 o výmere 32 m2, p.č. 443/49 o výmere 31 m2, p.č. 443/47 o výmere 84 m2, p.č. 443/37 o výmere 33 m2, p.č. 443/31 o výmere 32 m2 a p.č. 443/27 o výmere 29 m2, sú pripravené zmluvy na odpredaj.

Uznesenie B/4 zo dňa 20.10.2014 – užívanie pozemkov spoločenstvom vlastníkov bytovky č. 440 - je v riešení. Nájomná zmluva na užívanie pozemkov bude uzatvorená so spoločenstvom vlastníkov.

**5. Interpelácie občanov, organizácií a poslancov**

Mgr. Jana Hanuliaková mala dotaz, kedy budú nahraté na webovej stránke faktúry za mesiac september a október. Starosta odpovedal, že najprv sa musia riešiť zásadné veci a potom prídu na rad faktúry. T. č. OCÚ pripravoval rozpočet na rok 2015,  čerpanie rozpočtu za ¾ roka a pracuje sa na inventarizácii majetku obce.

Ďalej mala požiadavku, aby jej bol mailom zaslaný rozpočet na rok 2015 – zabezpečí p. Hričová.

Juraj Klasta predložil poslancom náčrt móla na vodnej nádrži Hliník. Mólo nebude nad vodnou hladinou, ale na brehu od jeho pozemku. Bližšie podmienky budú dohodnuté v uzatvorenej dohode o užívaní obecného pozemku, kde bude mólo zasahovať.

Ing. Lukáš Kopáčik predložil sťažnosť občanov na zápach kanalizácie na Školskej ulici, konkrétne u Boženy Hanusovej, kde sa vyskytol prípad vytekania splaškov. OcÚ pripraví požiadavku odvodnenia splaškovej vody do kanála, prípadne spätne do potrubia od chodníka a dvora súp.č. 420.

**6. Prerokovanie a schválenie VZN č. 3/2014 o miestnych daniach a miestnom poplatku za komunálne odpady a drobné stavebné odpady obce Abrahám.**

Návrh VZN č. 3/2014 o miestnych daniach a miestnom poplatku za komunálne odpady a drobné stavebné odpady bol doplnený v § 5 o bod č.4/Základom dane z pozemkov na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb, je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 pre stavebné pozemky.

Ďalej bol doplnený §7 o bod c/ chaty a stavby na individuálnu rekreáciu – 0,07 eura za m2. Miestna daň sa bude vyrubovať rozhodnutím. Ostatné ustanovenia VZN z roku 2014 zostávajú v platnosti. VZN č. 3/2014 nadobúda účinnosť dňom 1.1.2015.

Hlasovanie: za 7 poslancov, proti 0, zdržal sa 0.

VZN č.3/2014 bude zverejnené na internetovej stránke obce Abrahám v plnom znení.

**7. Prerokovanie vstupu obce Abrahám do združenia obcí pre separovaný zber odpadu regiónu Podunajsko.**

Starosta obce oboznámil poslancov so zmluvou o zriadení združenia obcí pre separovaný zber odpadu regiónu Podunajsko. Účastníkmi zmluvy sú mesto Senec, obce Hrubá Borša, Ivanka pri Dunaji, Jelka, Kráľová pri Senci a Veľký Bieľ, ktoré sú zakladateľmi združenia.

Predmetom činnosti združenia je starostlivosť o životné prostredie, spočívajúca v organizovaní, príprave, propagácii a realizácii separovaného zberu jednotlivých zložiek komunálneho odpadu. Členský príspevok ročne v združení je cca 110,- Eur.Poslanci po krátkej diskusii prišli k záveru, že je potrebné, aby naša obec do združenia vstúpila, starosta dal preto hlasovať.

Hlasovanie: za vstup do združenia 7, proti 0, zdržal sa 0.

**8. Schválenie rozpočtu obce na rok 2015.**

Návrh rozpočtu obce na rok 2015 poslanci obdržali mailovou poštou v predstihu. Ide o vyrovnaný rozpočet na úrovni roku 2014, poslanci s ním súhlasili.

Hlasovanie: za 7 poslancov, proti 0, zdržal sa 0.

**9. R ô z n e**

**Starosta obce informoval o:**

* Vyjadrení OR PZ ODI ohľadom doplnenia trvalého dopravného značenia a zlepšenia dopravno-bezpečnostnej situácie pri Základnej škole Michala Tareka v Abraháme, znížiť obojsmerne rýchlosť jazdy na 30 km/hod smerom od Hoste od dopravnej značky **A 15** „Deti“ po druhú odbočku doprava, od kostola smerom na Hoste vybudovať chodník
* Uzavretí nájomnej zmluvy s firmou Golem Tech s r.o. – umiestnenie a prevádzkovanie zariadenia pre zabezpečenie dátového prenosu verejnej komunikačnej siete a anténneho systému

1. **Schválenie Dodatku k zásadám hospodárenia s finančnými prostriedkami obce Abrahám**

Dodatok k zásadám hospodárenia s finančnými prostriedkami poslanci obdržali mailovou poštou na preštudovanie. Po drobných pripomienkach poslancov dal starosta o dodatku hlasovať:

Hlasovanie: za 7 poslancov, proti 0, zdržal sa 0.

1. **Prerokovanie a schválenie čerpania rozpočtu za ¾ roka 2014.**

Čerpanie rozpočtu za ¾ roka 2014 poslanci obdržali mailovou poštou na preštudovanie.

p. Hričová predložila podľa jednotlivých kapitol čerpanie rozpočtu za ¾ roka 2014. Prekročenie v údržbe verejnej zelene a nákladoch na kosačky a PHM bolo zdôvodnené častých kosením a poruchovosťou kosačiek.

Hlasovanie: za 7 poslancov, proti 0, zdržal sa 0.

**U z n e s e n i e**

**zo zasadnutia obecného zastupiteľstva v Abraháme konaného dňa 4. novembra 2014**

**A.**

**Obecné zastupiteľstvo berie na vedomie**

Informácie starostu uvedené v bode 9.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Mgr. Anna Gécová, František Ivančík, Peter Čambál
3. Vstup obce Abrahám do združenia obcí pre separovaný zber odpadu regiónu Podunajsko.
4. VZN č.3/2014 o miestnych daniach a miestnom poplatku za komunálne odpady a drobné stavebné odpady obce Abrahám
5. Priamy odpredaj pozemkov v zmysle schváleného zámeru, ktorý bol zverejnený na úradnej tabuli obce Abrahám a internetovej stránke obce: ide o p.č. 443/65, p.č. 443/63, p.č. 443/61, p.č. 443/53, p.č. 443/51, p.č. 443/49, p.č. 443/47, p.č. 443/37, p.č. 443/31, p.č. 443/27.
6. Rozpočet obce na rok 2015.
7. Dodatok k zásadám hospodárenia s finančnými prostriedkami obce Abrahám.
8. Čerpanie rozpočtu za ¾ roka 2014.

Hlasovanie: za 7 poslancov, proti 0, zdržal sa 0.

Zapísala: Anna Klementová

Ing. Lukáš Kopáčik ............................................

Ing. Jana Takáčová ............................................

**Ing. Igor Németh, starosta obce Abrahám**